в съответствие с Регламент (ЕО) No 2111/2005.
 Въздушни превозвачи от Пакистан
 (42)
 Pakistan International Airlines беше включен в приложение Б към Регламент (ЕО) No 474/2006 през март 2007 г. (8) и заличен през ноември 2007 г. (9).
 (43)
 На 24 юни 2020 г. в изявление на пакистанския федерален министър на въздухоплаването се посочва, че голям брой свидетелства за летателна правоспособност, издадени от пакистанския орган за гражданско въздухоплаване (PCAA), са били получени чрез измама.
 (44)
 Този факт, както и липсата на ефективно прилагане на система за управление на безопасността (СУБ), накара Агенцията да прекрати временно разрешенията на ОТД на Pakistan International Airlines и Vision Air, считано от 1 юли 2020 г. За това решение допринесе очевидната липса на ефективен надзор от страна на PCAA в съответствие с международните стандарти за безопасност.
 (45)
 На 1 юли 2020 г. Комисията реши да започне консултации с PCAA в съответствие с член 3, параграф 2 от Регламент (ЕО) No 473/2006. Комисията поиска от PCAA да предостави информация относно реакцията си на изявлението на федералния министър. По-специално Комисията поиска информация относно надзора върху регистрираните в Пакистан въздушни превозвачи, включително техните системи за управление на безопасността, както и доказателства, че подобна ситуация не се наблюдава в други области, като например сертифицирането на кабинния екипаж или лицензирането на инженери по техническото обслужване.
 (46)
 На 9 юли и 25 септември 2020 г. бяха проведени технически срещи с PCAA за обсъждане на предоставената информация и предприетите действия.
 (47)
 PCAA сътрудничи и осигурява прозрачност в отношенията си с Комисията. Органът информира Комисията, че разглеждането на ситуацията в крайна сметка е довело до отнемане или спиране на действието на получените чрез измама свидетелства, както и до решението за прекратяване на издаването на нови свидетелства, считано от края на юни 2020 г. PCAA също така съобщи, че са въведени нови правила в областта на въздухоплаването за справяне с повдигнатите въпроси и, когато е целесъобразно, са били предприети действия по правоприлагане. Що се отнася до надзора върху СУБ, PCAA призна, че прилагането му е в ранен етап. Изглежда, че все още предстои PCAA да посочи по същество първопричините за своите проблеми и да намери дълготрайно решение за тях.
 (48)
 Въз основа на наличната понастоящем информация, включително информацията на Агенцията от оценката на разрешенията на ОТД, става ясно, че PCAA полага значителни усилия за предприемане на коригиращи действия, необходими за справяне с установената ситуация по отношение на безопасността в Пакистан. Като взема предвид предприетите до момента действия, Комисията ще продължи своя мониторинг и оценка на по-нататъшното развитие на ситуацията. В този контекст — със съдействието на Агенцията и държавите членки — Комисията възнамерява да проведе посещение за оценка на място в Пакистан.
 (49)
 С оглед на горепосочените доказателства за действията, предприети от PCAA, и в съответствие с общите критерии, определени в приложението към Регламент (ЕО) No 2111/2005, Комисията смята, че на този етап във връзка с въздушните превозвачи от Пакистан няма основания за изменение на списъка на въздушните превозвачи, на които е наложена оперативна забрана в границите на Съюза.
 (50)
 В съответствие с Регламент (ЕС)